**Francesc „Cesc" Fàbregas Soler** (\* 4. máj 1987, Arenys de Mar, Katalánsko, Španielsko) je španielsky futbalista, ktorý hrá za taliansky klub Como. Fàbregas hrá prevažne na pozíciách stredopoliara alebo útočného stredopoliara. Je považovaný za jedného z najlepších záložníkov svojej generácie.

Fàbregas začal so svojou kariérou ako nováčik v klube FC Barcelona ale v septembri 2003 vo veku 16 rokov podpísal zmluvu s klubom FA Premier League, Arsenalom FC. Po zranení kľúčových stredopoliarov v sezóne 2004/2005 upevnil svoje miesto stredopoliara, rozohrávača a od roku 2008 aj kapitána. Prelomil niekoľko klubových rekordov a stal sa jedným z najlepších mladých futbalistov na tejto pozícii. Nakoniec sa však vrátil do klubu FC Barcelona. Katalánsky klub ho kúpil za počiatočných 35 miliónov libier a ďalších 5 miliónov libier, ktoré boli vyplatené 15. augusta 2011. Po troch rokoch sa vrátil do Londýna, kde hral za Chelsea. S nimi vyhral dva ligové tituly a tri ďalšie trofeje. V roku 2019 odišiel do Monaca, kde strávil štyri sezóny. Od roku 2022 reprezentuje Como.

V medzinárodnom rozsahu sa začala jeho kariéra keď reprezentoval v Španielskom národnom futbalovom mužstve do 17 rokov na Majstrovstvách sveta vo futbale hráčov do 17 rokov 2003 vo Fínsku. V roku 2006 prestúpil do seniorského mužstva. Za španielske národné futbalové mužstvo hral na Majstrovstvách sveta vo futbale 2006, Majstrovstvách Európy vo futbale 2008, Majstrovstvách sveta vo futbale 2010 a Majstrovstvách Európy vo futbale 2012. Pomohol Španielsku dosiahnuť víťazstvo v posledných troch menovaných šampionátoch. Vo finále majstrovstiev sveta prihrával na gól Andrésa Iniestu a o dva roky neskôr asistoval otvárací gól Davida Silvu pri víťazstve nad Talianskom.

Mladosť
-------

Fàbregas sa narodil v meste Arenys de Mar v Provincii Barcelona v Katalánsku, otcovi Francescovi Fàbregasovi, Sr. a Núrii Soler. Fàbregas bol fanúšikom klubu FC Barcelona už od detstva a na svojom prvom zápase FC Barcelony bol so svojím otcom keď mal iba deväť mesiacov. Svoju futbalovú kariéru začal v klube CE Mataró a neskôr v roku 1997, keď mal desať rokov prestúpil do mládežníckej akadémie La Masia.

Kariéra
-------

Futbal začal hrať v juniorských tímoch klubu FC Barcelona. Na šampionáte FIFA U-17 v roku 2003 získal ocenenie Adidas Golden Shoe (Za najlepšieho strelca) a Golden Ball (Za najlepšieho hráča na turnaji). Potom o neho prejavil záujem Arsenal FC a 11. septembra 2003 sa stal Fabregas hráčom tohto klubu. Prvýkrát za Arsenal nastúpil 23. októbra 2003 v Ligovom Pohári na domácej pôde proti Rotherham United; bol najmladším hráčom, ktorý kedy nastúpil v základnom mužstve, mal v tom čase iba 16 rokov. O niekoľko dní sa stal aj najmladším strelcom Arsenalu, keď svojím gólom pomohol k výhre nad Wolverhampton Wanderers FC 5 – 1. V roku 2003 však neodohral žiadny ligový zápas.

V sezóne 2004/05 hral prvý zápas o pohár Community Shield proti FC Manchester United. Po odchode kapitána Patricka Vieiru do Juventusu Turín dostal príležitosť v strede zálohy spolu s Gilbertom Silvom.

V sezóne 2005/06 odohral 48 zápasov.

V septembri 2006 podpísal nový kontrakt, keďže mu 12. júla starý kontrakt vypršal. Dostal ponuku na 6 rokov, ale Arsène Wenger ju predĺžil na 8 rokov.

V novembri 2008 sa stal kapitánom Arsenalu Londýn, po Williamovi Gallasovi. Navzdory kritike podával lepšie a lepšie výkony. Za azda najlepší výkon v Lige majstrov možno pokladať zápas proti klubu Real Madrid a zápas štvrťfinále proti klubu Juventus Turín, kde svojím výkonom pomohol Arsenalu až do finále s FC Barcelona.[chýba zdroj] Cesca začali prirovnávať k W.Rooneymu a k najlepšiemu futbalistovi minulých rokov Ronaldinhovi.[chýba zdroj] Podľa talianskych médii sa oňho zaujímal klub AC Miláno aj Real Madrid. On však zdôraznil, že je hráčom Arsenalu až do roku 2014. V marci 2009 sa vyjadril, že z Arsenalu by odišiel len vtedy, ak klub opustil súčasný tréner Arsène Wenger.

Začiatkom roka 2009 utrpel zranenie kolena a na prvý zápas nastúpil až v apríli 2009.

17. marca 2009 po zápase Pohára FA medzi Arsenal FC a Hull City (2:1), v ktorom nehral, podľa trénera Hull City Phila Browna opľul v tuneli jeho asistenta Briana Hortona. Fàbregas akúkoľvek vinu poprel.

Prezident klubu FC Barcelona Joan Laporta sa v apríli 2009 vyjadril, že chce Fàbregasa v letnom prestupovom období 2009 získať, no Fabregas prestup odmietol.

V roku 2011 sa opäť vrátil do klubu FC Barcelona (prestupné 35 miliónov libier a ďalšie 5 miliónov libier dodatočne). V tom čase 24-ročný Fabregas súhlasil aj s tým, že v katalánskom veľkoklube bude poberať menší plat. Zároveň priznal, že sa chce zlepšiť, pretože si osobne myslí, že jeho výkony nie sú Barcelony hodné. Vyjadril sa sebakriticky aj napriek tomu, že podľa odborníkov do tímu zapadol veľmi dobre a stal sa dôležitým hráčom i strelcom. Podľa jeho vlastných slov mu viac sedí hra na hrote ako v záložnej formácii, kde musí dodržovať striktnú hernú disciplínu.[chýba zdroj]

### Reprezentácia

Reprezentoval Španielske národné futbalové mužstvo na Majstrovstvách Európy 2012 v Poľsku a na Ukrajine. V prvom zápase skupiny strelil gól na 1-1 proti Taliansku, zápas skončil remízou 1-1. V druhom zápase skupiny strelil gól na konečných 4-0 proti Írsku.

Kariérne štatistiky
-------------------

### Klubové štatistiky

*Štatistiky aktuálne k 10. novembru 2013*

| Klub | Sezóna | Liga | Pohár | Euópa | Celkovo |
| --- | --- | --- | --- | --- | --- |
| Divízia | Zápasy | Góly | Asistencie | Zápays | Góly | Asistencie | zápasy | Góly | Asistencie | zápasy | Góly | Asistencie |
| Arsenal | 2003/04 | FA Premier League | 0 | 0 | 0 | 3 | 1 | 0 | 0 | 0 | 0 | 3 | 1 | 0 |
| 2004/05 | 33 | 2 | 4 | 8 | 0 | 1 | 5 | 1 | 0 | 46 | 3 | 5 |
| 2005/06 | 35 | 3 | 5 | 2 | 1 | 0 | 13 | 1 | 2 | 50 | 5 | 7 |
| 2006/07 | 38 | 2 | 13 | 6 | 0 | 2 | 10 | 2 | 1 | 54 | 4 | 16 |
| 2007/08 | 32 | 7 | 20 | 3 | 0 | 1 | 10 | 6 | 2 | 45 | 13 | 23 |
| 2008/09 | 22 | 3 | 11 | 1 | 0 | 0 | 10 | 0 | 5 | 33 | 3 | 16 |
| 2009/10 | 27 | 15 | 13 | 1 | 0 | 1 | 8 | 4 | 3 | 36 | 19 | 17 |
| 2010/11 | 25 | 3 | 11 | 6 | 3 | 1 | 5 | 3 | 2 | 36 | 9 | 14 |
| Celkovo | 212 | 35 | 77 | 30 | 5 | 6 | 61 | 17 | 15 | 303 | 57 | 98 |
| Barcelona | 2011/12 | La Liga | 28 | 9 | 10 | 9 | 3 | 6 | 11 | 3 | 4 | 48 | 15 | 20 |
| 2012/13 | 32 | 11 | 11 | 8 | 2 | 1 | 8 | 1 | 0 | 48 | 14 | 12 |
| 2013/14 | 12 | 4 | 7 | 2 | 0 | 0 | 4 | 1 | 1 | 18 | 5 | 8 |
| Celkovo | 72 | 24 | 28 | 19 | 5 | 7 | 23 | 5 | 5 | 114 | 34 | 40 |
| Kariéra celkovo | 284 | 59 | 105 | 49 | 10 | 13 | 84 | 22 | 20 | 417 | 91 | 138 |

### Medzinárodné štatistiky

*Štatistiky aktuálne k 1. septembru 2013*

| Španielske národné futbalové mužstvo |
| --- |
| Rok | Zápasy | Góly |
|
| 2006 | 14 | 0 |
| 2007 | 8 | 0 |
| 2008 | 15 | 1 |
| 2009 | 10 | 4 |
| 2010 | 11 | 1 |
| 2011 | 4 | 2 |
| 2012 | 13 | 3 |
| 2013 | 11 | 2 |
| Celkovo | 86 | 13 |

Referencie
----------

1. ↑  Player Profile: Cesc Fàbregas, FC Barcelona, accessed 15 August 2011.
2. ↑   *Perfil Cesc Fàbregas* [online]. Arsenal.com, [cit. 2011-08-11]. Dostupné online.
3. ↑   *Fitxa del jugador al web del FC Barcelona* [online]. 3. január 2011. Dostupné online.
4. ↑   *Perfil de Cesc Fàbregas* [online]. Lloc web oficial de Cesc Fàbregas, 19. august 2011, [cit. 2013-11-13]. Dostupné online. Archivované 2012-07-18 z originálu.
5. ↑   *The Best Midfielders Of The 21st Century - Opera News* [online]. ng.opera.news, [cit. 2023-02-14]. Dostupné online. Archivované 2023-02-14 z originálu.
6. ↑  S, Aditya M.. *World Football: The Top 10 Midfielders of the Past Decade* [online]. Bleacher Report, [cit. 2023-02-14]. Dostupné online. (po anglicky)
7. ↑  Francesc Fabregas profile Archivované 2007-10-12 na Wayback Machine, ESPNsoccernet, accessed 27 June 2009.
8. ↑  Cesc Fàbregas profile, Arsenal F.C. accessed 27 June 2009.
9. ↑  Francesc Fabregas: Spanish marvel blossoms out of the world of his mentors, *The Independent*, accessed 31 August 2010.
10. ↑  Cuando todo era un sueño, ELPAÍS.com, accessed 16 May 2006
11. ↑   *Novým kapitánom Arsenalu je Fabregas* [online]. pravda.sk, 24. november 2008. Dostupné online.
12. ↑   *Moje budoucnost je v Arsenalu, zdůraznil Fabregas* [online]. eurofotbal.cz, 4. december 2008. Dostupné online.  (po česky)
13. ↑   *Fabregas by v případě Wengerova konce zvažoval odchod* [online]. eurofotbal.cz, 5. marec 2009. Dostupné online.  (po česky)
14. ↑   *Fabregas sa po troch mesiacoch vrátil do zostavy Arsenalu* [online]. osporte.sk, 4. apríl 2009. Dostupné online.  Pozn. 7.10.2010 - nefunkčný odkaz
15. ↑   *Fábregas prý po zápase plivl na asistenta Hullu* [online]. eurofotbal.cz, 18. marec 2009. Dostupné online.  (po česky)
16. ↑   *Laporta chce do Barcelony přivést Fabregase* [online]. eurofotbal.cz, 3. apríl 2009. Dostupné online.  (po česky)
17. ↑   *Fabregas nechce prestúpiť do Realu Madrid ani FC Barcelona* [online]. profutbal.sk, 5. december 2009, [cit. 2009-12-05]. Dostupné online. Archivované 2013-11-13 z originálu.
18. ↑  , FC Barcelona, 15 August 2012, accessed 7 August 2012.
19. ↑   *soccernet.espn.com* [online]. [Cit. 2013-11-13]. Dostupné online. Archivované 2012-01-12 z originálu.
20. ↑   *Súboj titanov sa skončil patom. Španielsko - Taliansko 1:1* [online]. pravda.sk, 10. jún 2012. Dostupné online.
21. ↑   *Suverénni Španieli rozstrieľali Írov 4:0* [online]. pravda.sk, 14. jún 2012. Dostupné online.
22. ↑  Francesc Fabregas history Archivované 2010-06-18 na Wayback Machine, ESPNsoccernet, accessed 18 December 2007.
23. ↑  Vrátane FA Cup, League Cup a FA Community Shield.

Iné projekty
------------

Commons
* Spolupracuj na Commons Commons ponúka multimediálne súbory na tému **Francesc Fàbregas**

| * z
* d
* u
Španielske mužstvo – ME 2008 – (víťaz) |
| --- |
| 
* 1 Casillas
* 2 R. Albiol
* 3 F. Navarro
* 4 C. Marchena
* 5 Puyol
* 6 A. Iniesta
* 7 David Villa
* 8 Xavi
* 9 Torres
* 10 Fàbregas
* 11 Capdevila
* 12 S. Cazorla
* 13 Palop
* 14 Alonso
* 15 Sergio Ramos
* 16 Sergio García
* 17 D. Güiza
* 18 Arbeloa
* 19 Senna
* 20 Juanito
* 21 Silva
* 22 de la Red
* 23 Reina
* Tréner: Aragonés

 | Španielsko |

| * z
* d
* u
Španielske mužstvo – MS 2010 (1. miesto) |
| --- |
| 
* 1 Casillas
* 2 Albiol
* 3 Piqué
* 4 Marchena
* 5 Puyol
* 6 Iniesta
* 7 Villa
* 8 Xavi
* 9 Torres
* 10 Fàbregas
* 11 Capdevila
* 12 Valdés
* 13 Mata
* 14 Alonso
* 15 Ramos
* 16 Busquets
* 17 Arbeloa
* 18 Pedro
* 19 Llorente
* 20 Martínez
* 21 Silva
* 22 Navas
* 23 Reina
* Tréner: del Bosque

 | Španielsko |

Autoritné údaje: * ISNI: 000000010736303X
* LCCN: nb2010031557
* VIAF: 160038960
* WorldCat: lccn-nb2010031557